“รัสเซีย” ผู้ร้ายตลอดกาล ทั้งในวิดีโอ เกมส์ และในภาพยนต์
สมัยนี้ ไม่ว่าผู้ใหญ่หรือเด็กชอบเล่นวิดีโอ เกมส์กันทั้งนั้น โดยเฉพาะเกมส์ประเภทสงครามและสายลับระหว่างประเทศ และแน่นอนที่เกมส์ประเภทนี้จ
ปัญหาก็คือคนบางชาติถูกอุปโลกให้เป็นผู้ร้ายตลอดเวลาและกำลังเกิดปฏิกิริยาสะท้อนกลับ นักศึกษาชาวรัสเซีย AlexanderPanarin บอกว่า ชอบเล่นวิดีโอ เกมส์มาก เล่นมาตั้งแต่เด็กแล้วแต่หงุดหงิดที่คนรัสเซียเป็นผู้ร้ายตลอดเวลาทั้งในวิดีโอ เกมส์และในภาพยนตร์และอยากเห็นรัสเซียชนะอเมริกาบ้าง แต่ Gordon Van Dyke ผู้สร้างวิดีโอ เกมส์ "Battlefield: Bad Company 2"รุ่นล่าสุด ซึ่งอยู่ในสวีเดน บอกว่า ส่วนใหญ่แล้วผู้สร้างวิดีโอเกมส์ได้รับความบันดาลใจจากเหตุการณ์ที่เกิดขึ้นจริงๆ อย่างเช่นการที่รัสเซียบุกสาธารณรัฐจอร์เจียเมื่อเดือนสิงหาคม ปีค.ศ. 2008 การรุกรบครั้งนั้น ทำให้เกิดสงครามห้าวันระหว่างรัสเซียกับจอร์เจียและก็ทำให้ผู้คนหวั่นกลัวรัสเซียกันขึ้นมาอีกครั้งหนึ่ง นักวิเคราะห์การเมืองของสถาบันคาร์เนกี้ ในกรุงมอสโคว์MashaLipman บอกว่า เหตุการณ์ที่เกิดขึ้นกลับไปฟื้นความคิดเห็นเก่าๆ สมัยสงครามเย็นเกี่ยวกับลักษณะประจำของสหภาพโซเวียตมาโยงเข้ากับรัสเซียในเวลานี้ที่ว่ารัสเซียเป็นประเทศที่ไม่มีใครจะเข้าใจได้ มืดมัว ไม่เป็นมิตรและเป็นอันตรายต่อพันธมิตรของสหรัฐ และสหรัฐเองด้วย ผู้อำนวยการการพัฒนาธุรกิจของ Akellaผู้ผลิตเกมส์สำหรับคอมพิวเตอร์และผลิตภัณฑ์ประเภทมัลติมีเดียสำหรับตลาดรัสเซียIrina Semyonovaประท้วงความคิดที่ว่ารัสเซียต้องเป็นผู้ร้ายเสมอไป เธอกล่าวว่ามีการโจมตีจากอเมริกามากกว่าที่ไปจากรัสเซีย และว่ามีวิดีโอเกมส์ในรัสเซียที่สะท้อนภาพนี้ แต่ยังมีไม่มาก นักวิเคราะห์ Masha Lipman บอกว่า คนรัสเซียต้องอดใจรอกันต่อไปอีกหน่อยก่อนจะแก้ภาพลักษณ์กันได้